मंडल क्रांति के बाद, ओबीसी को एक अलग सुस्पष्ट पहचान मिली और भारतीय राजनीति का ‘जगजाहिर रहस्य’सबके सामने आ गया। वह यह कि हिन्दू उच्च जातियां, जो कि कुल आबादी की 15-20 प्रतिशत से अधिक नहीं थीं, भारत की सबसे शक्तिशाली और सिरचढ़ी अल्पसंख्यक समूह थी। इस खुलासे के बाद, वे राजनीतिक समूह, जिनका मूल जनाधार हिन्दू उच्च जातियां थीं, को अपनी अधिक व्यापक पहचान स्थापित करने के लिए मजबूर होना पड़ा और (कुछ हद तक) हिन्दुत्व, मंडल की प्रतिक्रिया के रूप में उभरा। हम चाहे इसे जाति की ओर से आंख मूंदने के बचकाने ‘नेहरूवाद’से किनारा करने और प्रजातंत्र की जड़ों के मजबूत होने के रूप में देखें या न देखें, परंतु इस तथ्य से इंकार नहीं किया जा सकता कि एक विशिष्ट वर्ग के रूप में ओबीसी का निर्माण कर, मंडल क्रांति ने भारतीय राजनीति को एक नई स्पष्टता प्रदान की।